CELEX: 62008CN0205
Language: el
Date: 2008-05-19 00:00:00
Title: Υπόθεση C-205/08: Αίτηση για την έκδοση προδικαστικής αποφάσεως, την οποία υπέβαλε το Umweltsenat (Αυστρία) στις 19 Μαΐου 2008 — Umweltanwalt von Kärnten κατά Kärntner Landesregierung, Alpe Adria Energia SpA

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/21
            
         Αίτηση για την έκδοση προδικαστικής αποφάσεως, την οποία υπέβαλε το Umweltsenat (Αυστρία) στις 19 Μαΐου 2008 — Umweltanwalt von Kärnten κατά Kärntner Landesregierung, Alpe Adria Energia SpA
   (Υπόθεση C-205/08)
   (2008/C 209/30)
   Γλώσσα διαδικασίας: η γερμανική
   Αιτούν δικαστήριο
   Umweltsenat (Αυστρία)
   Διάδικοι στην υπόθεση της κύριας δίκης
   
      Εφεσείων: Umweltanwalt von Kärnten
   
      Εφεσίβλητη: Kärntner Landesregierung, Alpe Adria Energia SpA
   Προδικαστικά ερωτήματα
   Πρέπει η οδηγία 85/337/EΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων (1) στο περιβάλλον, όπως ισχύει με την καλούμενη τροποποιητική οδηγία 97/11/EΚ του Συμβουλίου, της 3ης Μαρτίου1997, περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων (2) στο περιβάλλον, και της καλούμενης οδηγίας περί συμμετοχής του κοινού 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με τη συμμετοχή του κοινού στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση όσον αφορά τη συμμετοχή του κοινού και την πρόσβαση στη δικαιοσύνη (3) των οδηγιών 85/337/ΕΟΚ και 96/61/ΕΚ του Συμβουλίου, να ερμηνευθεί υπό την έννοια ότι ένα κράτος μέλος πρέπει να προβλέψει υποχρέωση εκτιμήσεως περιβαλλοντικών επιπτώσεων για τα απαριθμούμενα στο παράρτημα I της οδηγίας, δηλαδή στο σημείο 20 (κατασκευή εναέριων αγωγών μεταφοράς ηλεκτρικής ενέργειας με τάση 220 kV και άνω και μήκος άνω των 15 χλμ) είδη σχεδίων και στην περίπτωση έργου σχεδιαζομένου για το έδαφος δύο ή περισσοτέρων κρατών μελών και όταν το τμήμα του έργου που βρίσκεται στο έδαφος του οικείου κράτους δεν φθάνει μεν ούτε υπερβαίνει το κατώτατο όριο που δημιουργεί την υποχρέωση εκτιμήσεως (εν προκειμένω: το μήκος των 15 χλμ), πλην όμως η επίτευξη ή η υπέρβαση του εν λόγω ορίου πραγματοποιείται με τον συνυπολογισμό των σχεδιαζομένων τμημάτων του έργου που βρίσκονται στο έδαφος ενός ή περισσοτέρων γειτονικών κρατών μελών;
   
      (1)  EE L 175, σ. 40.
   
      (2)  EE L 73, σ. 5.
   
      (3)  EE L 156, σ. 17.